**ΔΕΛΤΙΟ ΤΥΠΟΥ**

**ΕΡΩΤΟΚΡΙΤΟΣ του Δημήτρη Μαραμή**

**-**

**«Η συναυλία των ανέμων»**

Tο μουσικό έργο «**Ερωτόκριτος»** του **Δημήτρη Μαραμή** σε συναυλιακή μορφή και για μία μοναδική παράσταση, παρουσίασε το **Κέντρο Πολιτισμού Περιφέρειας Κεντρικής Μακεδονίας** στο πλαίσιο του Φεστιβάλ Μονής Λαζαριστών τη Δευτέρα 3 Ιουλίου 2017. Μετά την επιτυχία που είχε στην **Εθνική Λυρική Σκηνή**, το μουσικό έργο του Δ. Μαραμή συνέχισε το ταξίδι του με μια ατμοσφαιρική και εντυπωσιακή εμφάνιση στη Θεσσαλονίκη. Οι δυνατοί άνεμοι δεν πτόησαν το κοινό που κατέκλυσε από νωρίς τον χώρο της Μονής Λαζαριστών και χειροκρότησε θερμά τον συνθέτη και τους συντελεστές της μουσικής παράστασης.

Ο Δ. Μαραμής έδωσε μια ιδιαίτερα πρωτότυπη και ανατρεπτική πρόταση πάνω στην έμμετρη ποιητική μυθιστορία του Βιντσέντζου Κορνάρου κρατώντας την πρωτότυπη διάλεκτο και τη δομή του αναγεννησιακού έργου.

Τα τραγούδια ερμηνεύσαν ο καταξιωμένος ερμηνευτής **Θοδωρής Βουτσικάκης** και οι ταλαντούχες τραγουδίστριες **Ελένη Δημοπούλου** και **Μέλα Γεροφώτη** ενώ συμμετείχαν ως special guests οι **Νίκος Κύρτσος, Ανέστης Ιωαννίδης** και **Θάλεια Μαυρίδου.** Το πενταμελέςμουσικό σχήμα διηύθυνε και συνόδευσε στο πιάνο ο ίδιος ο συνθέτης, ο οποίος ευχαρίστησε το κοινό της Θεσσαλονίκης για την θερμή υποδοχή του έργου του.